મેં પેલા છોકરાને બેસી જવા કહી, બધાને ચોપડામાંથી કાગળ ફાડી પોતાના મનગમતા મિત્રને કાગળ લખવા કહ્યું. શરૂઆતમાં મીઠી મૂંઝવણ અનુભવતા રહી એ બધાએ એકબીજા પર કાગળ લખવાનું શરુ કર્યું. ક્યારેક ક્યારેક એકબીજાના પત્રોમાં નજર પણ કરી લેતાં તો વળી ‘તેં મને નથી લખ્યો, એટલે તું મને તારો ‘બેસ્ટ ફ્રેન્ડ’ નથી ગણતો’ એમ કહી મીઠી તકરાર પણ કરી લેતા. મેં પટાવાળાને કહી મારા ડ્રોવરમાંથી કવર અને ટીકીટો લઇ આવવા કહ્યું.